Lav et referat af nedenstående tekst:

Tekst:
Dagen derpå for AaB Ishockey kan direktøren ånde lettet op. AaB Ishockey spillede sig i sin syvende og sidste kvartfinalekamp mod Røvovre videre til en semifinale i slutspillet. - Det var syv kampe med utroligt stort pres på, og det har holdet lært af. Det har udviklet og modnet holdet, så jeg tror på, at vi går styrkede ind i semifinalerne, siger direktør i AaB Ishockey, Frederik Åkesson. Nu ser AaB Ishockey frem til semifinalerunden, hvor holdet skal møde Odense. Her skal der igen spilles bedst af syv kampe. - Odense det er en modstander, der passer os fint. Dermed ikke sagt, at det bliver nemt, men det er et hold, vi både kan spille med og mod. Det har været jævnbyrdigt hen over hele sæsonen. Nok har de vundet på vores hjemmebane i nogle tætte opgør, men jeg føler, at vi står stærkt rustet, siger Frederik Åkesson. AaB starter semifinalerunden med en udekamp den 16. marts. Du kan se resten af programmet for semifinalekampene her .

Referat:
AaB Ishockey spillede sig i weekenden videre til en semifinale i slutspillet. Direktør Frederik Åkesson føler sig godt rustet til kampene mod Odense.